Jay-Jay Okocha
Augustinas Azuka „Džei Džei“ Okoča (Augustine Azuka „Jay-Jay“ Okocha, t. p. Turkijoje – Muhametas Javuzas, turk. Muhammet Yavuz; g. 1973 m. rugpjūčio 14 d.) – buvęs Nigerijos futbolininkas, atakuojančio plano saugas; laikomas vienu geriausių ne tik Nigerijos, bet ir visos Afrikos futbolininkų. Pasižymėjo kūrybišku, technišku žaidimu, geromis kamuolio valdymo savybėmis, klaidinančiais judesiais.